CELEX: 62008CN0550
Language: lt
Date: 2008-12-11 00:00:00
Title: Byla C-550/08 2008 m. gruodžio 11 d. Finanzgericht München (Vokietija) pateiktas prašymas priimti prejudicinį sprendimą byloje British American Tobacco (Germany) GmbH prieš Hauptzollamt Schweinfurt

21.3.2009   
            
            
               LT
            
            
               Europos Sąjungos oficialusis leidinys
            
            
               C 69/19
            
         2008 m. gruodžio 11 d.Finanzgericht München (Vokietija) pateiktas prašymas priimti prejudicinį sprendimą byloje British American Tobacco (Germany) GmbH prieš Hauptzollamt Schweinfurt
   
   (Byla C-550/08)
   (2009/C 69/34)
   Proceso kalba: vokiečių
   Prašymą priimti prejudicinį sprendimą pateikęs teismas
   Finanzgericht München
   Šalys pagrindinėje byloje
   Ieškovė: British American Tobacco (Germany) GmbH
   Atsakovė: Hauptzollamt Schweinfurt
   Prejudiciniai klausimai
   
               1.
            
            
               Ar 1992 m. vasario 25 d. Europos Tarybos direktyvos Nr. 92/12/EEB dėl bendros tvarkos, susijusios su akcizais apmokestinamais produktais, ir jų laikymu, judėjimu ir kontrole (1), 5 straipsnio 2 dalies pirmosios pastraipos pirmoji įtrauka turi būti aiškinama taip, kad akcizais apmokestinamos ne Bendrijos kilmės prekės, laikinai įvežtos perdirbti pagal Reglamento Nr. 2913/92 (Muitinės kodeksas — MK) 84 straipsnio 1 dalies a punktą, laikytinos laikinai neapmokestinamomis akcizais ir tuomet, kai jos perdirbant pagaminamos iš akcizais neapmokestinamų produktų tik juos importavus, ir todėl, atsižvelgiant į Direktyvos Nr. 92/12/EEB penkioliktą konstatuojamąją dalį, juos gabenant nebūtina naudoti lydinčiojo dokumento pagal Direktyvos Nr. 92/12/EEB 18 straipsnio 1 dalį?
            
         
               2.
            
            
               Jeigu būtų neigiamai atsakyta į pirmąjį klausimą:
               Ar Direktyvos Nr. 92/12/EEB 15 straipsnio 4 dalį reikia aiškinti taip, kad įrodyti, jog produktai buvo pristatyti gavėjui, galima ir kitais būdais nei pateikiant Direktyvos Nr. 92/12/EEB 18 straipsnyje nurodytą lydintįjį dokumentą?
            
         
      (1)  OL L 76, p. 1; 2004 m. specialusis leidimas lietuvių k., 9 sk., 1 t., p. 179.